স্টাফ রিপোর্টার ॥ হবিগঞ্জ পৌর শহরের বেক রোড উন্নয়ন (শ্মশানঘাট রোড হইতে চৌধুরী বাজার নারিকেল হাটা পর্যন্ত) কার্পেটিং নির্মাণ কাজ থমকে আছে। নির্মাণ কাজের উদ্বোধনের পর পরই রাস্তা জুড়ে কতেক স্থানে থেকে ইট ভাঙ্গা হলেও এর পর মাসাধিকাল ধরে ঠিকাদারের আর খবর নেই। ইউ.জি.আই.আই.পি-৩ ও হবিগঞ্জ পৌরসভার মাধ্যমে কাজটি বাস্তবায়ন হচ্ছে। কবে আলোর মুখ দেখবে এ নিয়ে জনমনে জিজ্ঞাসা রয়েছে। ভুক্তভোগীরা জানান, শহরের পিটি আই রোডস্থ শ্মশানঘাট মোড় থেকেচৌধুরী বাজার নারিকেল হাটা পর্যন্ত রাস্তায় খানা খন্দকের সৃষ্টি হয়ে যানচলাচল সহ পথচারীদের চরম দুর্ভোগ পোহাতে হচ্ছে। পারতপক্ষে ওই রাস্তা দিয়ে অনেকেই যাতায়াত করতে ভয় পেয়ে থাকেন। যানবাহনে চলাচল করলে মনে হবে যেন দোলনায় দুলছেন। অথচ ওই এলাকাটি একটি জনগুরুত্বপূর্ণ সড়ক। বেশীর ...